2.9. Ježiš, osloboditeľ od hriechu - **Icebreaker**

**Naj**

Každý zo skupiny dostane jednu otázku, na ktorú odpovie. Pre väčšiu zábavu môže animátor otázky na papieriku povešať po miestnosti, birmovanci ich budú hľadať.

Pomôcky: papieriky s otázkami, prípadne špagát a nožnice na ich zavesenie

*Cieľ: upriamiť pozornosť na slobodu a dobro, ktoré sú vo mne. Tiež upriamiť pozornosť na to, že dobro a túžby, ktoré sú vo mne sú moje silné zdroje a pomáhajú uvoľniť sa od napätia.*

Bez čoho by si si nevedel predstaviť svoj život?

Aký najlepší darček si dostal?

Aké ročné obdobie máš najradšej?

Ak by si si mal vybrať nejakú superschopnosť, čo by to bolo?

Ktorú časť dňa máš najradšej a prečo?

Aká pesnička ti vždy pozdvihne náladu?

Na čo by si najviac míňal peniaze?

Pri akej činnosti, keď ju vykonávaš strácaš pojem o čase?

Čo je tvojím najväčším zlodejom času?

Po čom v tomto období najviac túžiš?

Z akej maličkosti si sa naposledy radoval?

Čím si ťa vedia ľudia získať?

Keby si mal moc zmeniť svet, v čom by to bolo?